title: 2004 m. balandžio 29 d. Tarybos sprendimas dėl Barselonos konvencijos dėl Viduržemio jūros apsaugos nuo taršos Protokolo dėl bendradarbiavimo vykdant taršos iš laivų prevenciją ir, avarijos atveju, kovojant su tarša Viduržemio jūroje, sudarymo

text:
Svarbus teisinis pranešimas

|

32004D0575

2004/575/EB: 2004 m. balandžio 29 d. Tarybos sprendimas dėl Barselonos konvencijos dėl Viduržemio jūros apsaugos nuo taršos protokolo dėl bendradarbiavimo taršos iš laivų prevencijos, o kritiniu atveju kovos su Viduržemio jūros tarša srityse sudarymo Europos bendrijos vardu

Oficialusis leidinys L 261 , 06/08/2004 p. 0040 - 0040

		Tarybos sprendimas2004 m. balandžio 29 d.dėl Barselonos konvencijos dėl Viduržemio jūros apsaugos nuo taršos Protokolo dėl bendradarbiavimo vykdant taršos iš laivų prevenciją ir, avarijos atveju, kovojant su tarša Viduržemio jūroje, sudarymo(2004/575/EB)EUROPOS SĄJUNGOS TARYBA,atsižvelgdama į Europos Bendrijos steigimo sutartį, ypač į jos 175 straipsnio 1 dalį, į 300 straipsnio 2 dalies pirmąjį sakinį ir 300 straipsnio 3 dalies pirmąją pastraipą,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi:(1) Europos bendrijos aplinkos politika padeda pasiekti tikslus išlaikyti, apsaugoti ir pagerinti aplinkos kokybę bei tarptautiniu lygmeniu skatinti priemones, skirtas regioninėms bei pasaulinėms aplinkos problemoms spręsti,(2) Europos bendrija yra Konvencijos dėl Viduržemio jūros apsaugos nuo taršos (Barselonos konvencijos), patvirtintos Sprendimu 77/585/EEB [2], ir jos pakeistos 1995 m. versijos, patvirtintos Sprendimu 1999/802/EB [3], susitariančioji šalis; Bendrija yra keturių Barselonos konvencijos protokolų, įskaitant Protokolą dėl bendradarbiavimo kovojant su Viduržemio jūros teršimu nafta ir kitomis kenksmingomis medžiagomis avarijos atveju, patvirtinto Sprendimu 81/420/EEB [4], susitariančioji šalis;(3) Komisija Bendrijos vardu dalyvavo derybose dėl Protokolo dėl bendradarbiavimo vykdant taršos iš laivų prevenciją ir, avarijos atveju, kovojant su tarša Viduržemio jūroje (Protokolas), remdamasi derybinėmis instrukcijomis, gautomis iš Tarybos 2000 m. sausio 25 d.(4) Bendrija pasirašė protokolą 2002 m. sausio 25 d. Maltoje.(5) Protokolas atnaujina Barselonos konvencijos teisinius dokumentus, apimdamas bendradarbiavimą vykdant taršos iš laivų prevenciją, padidindamas bendradarbiavimo reaguojant į taršos incidentus efektyvumą ir pagerindamas taikomų tarptautinių taisyklių įgyvendinimą.(6) Protokolas, kuris neturi poveikio šalių teisei priimti atitinkamas griežtesnes priemones pagal tarptautinę teisę, numato priemones, reikalingas norint išvengti bet kokių prieštaravimų Bendrijos teisės aktams, jau galiojantiems Protokolo reglamentuojamose srityse;(7) todėl Bendrija turėtų patvirtinti Protokolą,PRIĖMĖ ŠĮ SPRENDIMĄ:1 straipsnisBarselonos konvencijos dėl Viduržemio jūros apsaugos nuo taršos Protokolas dėl bendradarbiavimo vykdant taršos iš laivų prevenciją ir, avarijos atveju, kovojant su Viduržemio jūros tarša, toliau – Protokolas, yra tvirtinamas Bendrijos vardu.Protokolo tekstas pridedamas prie šio sprendimo.2 straipsnisTarybos pirmininkas yra įgaliojamas paskirti asmenį(is), kuriems suteikiamos galios Europos bendrijos vardu deponuoti Protokolo patvirtinimo aktą Ispanijos Vyriausybei pagal Protokolo 23 straipsnio nuostatas.Priimta Liuksemburge, 2004 m. balandžio 29 d.Tarybos varduPirmininkasM. McDowell[1] 2004 m. vasario 10 d. nuomonė (dar nepaskelbta Oficialiajame leidinyje).[2] OL L 240, 1997 9 19, p. 1.[3] OL L 322, 1999 12 14, p. 32.[4] OL L 162, 1981 6 19, p. 4.--------------------------------------------------


title: 2000 m. gruodžio 4 d. Tarybos Sprendimas dėl Susitarimo dėl prekybos tekstilės gaminiais sudarymo su tam tikromis trečiosiomis šalimis (Baltarusijos Respublika, Nepalo Karalyste, buvusiąja Jugoslavijos Respublika Makedonija, Armėnija, Azerbaidžanu, Gruzija, Kazachstanu, Moldova, Tadžikistanu, Turkmėnistanu, Uzbekistanu, Kinijos Liaudies Respublika, Ukraina, Egipto Arabų Respublika)

text:
Svarbus teisinis pranešimas

|

32000D0804

Oficialusis leidinys L 326 , 22/12/2000 p. 0063 - 0064

		Tarybos Sprendimas2000 m. gruodžio 4 d.dėl Susitarimo dėl prekybos tekstilės gaminiais sudarymo su tam tikromis trečiosiomis šalimis (Baltarusijos Respublika, Nepalo Karalyste, buvusiąja Jugoslavijos Respublika Makedonija, Armėnija, Azerbaidžanu, Gruzija, Kazachstanu, Moldova, Tadžikistanu, Turkmėnistanu, Uzbekistanu, Kinijos Liaudies Respublika, Ukraina, Egipto Arabų Respublika)(2000/804/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmosios pastraipos pirmuoju sakiniu,atsižvelgdama į Komisijos pasiūlymą,kadangi:(1) Europos bendrijos vardu Komisija sudarė susitarimus dėl prekybos tekstilės gaminiais su tam tikromis trečiosiomis šalimis,(2) Šie Susitarimai buvo laikinai taikomi vadovaujantis abipusiškumo principu [1].(3) Susitarimas pasikeičiant raštais dėl prekybos ir tekstilės gaminių su Kazachstano Respublika buvo pasirašytas 2000 m. birželio 27 d. po jo sudarymo.(4) Tie susitarimai turi būti patvirtinti,NUSPRENDĖ:1 straipsnisŠio sprendimo priede išvardyti susitarimai patvirtinami Bendrijos vardu.2 straipsnisTarybos pirmininkas įgaliojamas paskirti vieną ar kelis asmenis, įgaliotus pasirašyti susitarimus, išskyrus su Kazachstanu susijusį susitarimą [2], kad jie įsiteisėtų Bendrijoje.3 straipsnisSprendimas paskelbiamas Europos Bendrijų oficialiajame leidinyje.Priimta Briuselyje, 2000 m. gruodžio 4 d.Tarybos varduPirmininkasH. Védrine[1] Tarybos sprendimas (Nepalo Karalystė) 2000/72/EB (OL L 32, 2000 2 7, p. 1) ir Tarybos sprendimai (Baltarusijos Respublika): 1999/869/EB (OL L 336, 1999 12 29, p. 26); (buvusioji Jugoslavijos Respublika Makedonija): 1999/875/EB, (OL L 344, 1999 12 31, p. 1); (Armėnija, Azerbaidžanas, Gruzija, Kazachstanas, Moldova, Tadžikistanas, Turkmėnistanas ir Uzbekistanas): 1999/867/EB (OL L 343, 1999 12 31, p. 1); (Kinijos Liaudies Respublika): 1999/876/EB (OL L 345, 1999 12 31, p. 1); (Ukraina): 1999/871/EB (OL L 337, 1999 12 30, p. 43); (Egipto Arabų Respublika): 2000/3/EB (OL L 2, 2000 1 5, p. 68).[2] Su Kazachstanu susijęs susitarimas jau buvo pasirašytas 2000 m. birželio 27 d. po jo sudarymo.--------------------------------------------------PRIEDAS- Europos bendrijos ir Baltarusijos Respublikos susitarimas pasikeičiant raštais, iš dalies pakeičiantis Europos bendrijos ir Baltarusijos Respublikos susitarimą dėl prekybos tekstilės gaminiais, laikinai taikomas vadovaujantis Tarybos sprendimu 1999/869/EB [1].- Europos bendrijos ir Nepalo Karalystės susitarimas dėl prekybos tekstilės gaminiais, laikinai taikomas vadovaujantis Tarybos sprendimu 2000/72/EB [2].- Europos bendrijos ir buvusiosios Jugoslavijos Respublikos Makedonijos susitarimas dėl prekybos tekstilės gaminiais, laikinai taikomas vadovaujantis Tarybos sprendimu 1999/875/EB [3].- Europos bendrijos ir tam tikrų trečiųjų šalių (Armėnijos, Azerbaidžano, Gruzijos, Kazachstano, Moldovos, Tadžikistano, Turkmėnistano ir Uzbekistano) susitarimas pasikeičiant raštais dėl prekybos tekstilės gaminiais, laikinai taikomas vadovaujantis Tarybos sprendimu 1999/867/EB [4].- Susitarimas pasikeičiant raštais, iš dalies pakeičiantis Europos bendrijos ir Kinijos Liaudies Respublikos susitarimus dėl prekybos tekstilės gaminiais, laikinai taikomas vadovaujantis Tarybos sprendimu 1999/876/EB [5].- Europos bendrijos ir Ukrainos susitarimas pasikeičiant raštais, iš dalies pakeičiantis Europos bendrijos ir Ukrainos susitarimą dėl prekybos tekstilės gaminiais, laikinai taikomas vadovaujantis Tarybos sprendimu 1999/871/EB [6].- Europos bendrijos ir Egipto Arabų Respublikos savitarpio supratimo memorandumas dėl prekybos tekstilės gaminiais, laikinai taikomas vadovaujantis Tarybos sprendimu 2000/3/EB [7].[1] OL L 336, 1999 12 29, p. 26.[2] OL L 32, 2000 2 7, p. 1.[3] OL L 344, 1999 12 31, p. 1.[4] OL L 343, 1999 12 31, p. 1.[5] OL L 345, 1999 12 31, p. 1.[6] OL L 337, 1999 12 30, p. 43.[7] OL L 2, 2000 1 5, p. 68.--------------------------------------------------


title: 2007 m. rugsėjo 25 d. Europos Parlamento ir Tarybos sprendimas Nr. 1149/2007/EB, 2007–2013 m. laikotarpiui patvirtinantis specialiąją programą Civilinė teisena kaip Pagrindinių teisių ir teisingumo bendrosios programos dalį

text:
3.10.2007

               LT

               Europos Sąjungos oficialusis leidinys

               L 257/16

      EUROPOS PARLAMENTO IR TARYBOS SPRENDIMAS Nr. 1149/2007/EB
   2007 m. rugsėjo 25 d.
   2007–2013 m. laikotarpiui patvirtinantis specialiąją programą „Civilinė teisena“ kaip Pagrindinių teisių ir teisingumo bendrosios programos dalį
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 61 straipsnio c punktą ir 67 straipsnio 5 dalį,
   atsižvelgdami į Komisijos pasiūlymą,
   laikydamiesi Sutarties 251 straipsnyje nustatytos tvarkos (1),
   kadangi:

               (1)

               Bendrija iškėlė sau tikslą išlaikyti ir plėtoti laisvės, saugumo ir teisingumo erdvę, kurioje užtikrinamas laisvas asmenų judėjimas. Šiuo tikslu Bendrija, inter alia, turi patvirtinti teisminio bendradarbiavimo civilinėse bylose priemones, būtinas tinkamam vidaus rinkos veikimui.

               (2)

               Vadovaujantis ankstesnėmis programomis, pavyzdžiui, Grotius (2) ir Roberto Šumano projektu (3), Tarybos reglamente (EB) Nr. 743/2002 (4) 2002–2006 m. laikotarpiui buvo nustatyta bendra Bendrijos veiklos sistema, palengvinanti teisminio bendradarbiavimo civilinėse bylose įgyvendinimą.

               (3)

               2004 m. lapkričio 4–5 d. Briuselio Europos Vadovų Taryba patvirtino Hagos programą „Laisvės, saugumo ir teisingumo stiprinimas Europos Sąjungoje“ (5) (toliau – Hagos programa).

               (4)

               2005 m. birželio mėn. Taryba ir Komisija priėmė veiksmų planą, įgyvendinantį Hagos programą (6).

               (5)

               Sutartyje ir Hagos programoje numatyti plataus masto tikslai turėtų būti pasiekti sukūrus lanksčią ir veiksmingą programą, kuri padės juos planuoti ir vykdyti.

               (6)

               Programoje „Civilinė teisena“ turėtų būti numatytos iniciatyvos, kurių Komisija imasi vadovaudamasi subsidiarumo principu, veiksmai, remiantys organizacijas, kurios skatina ir palengvina teisminį bendradarbiavimą civilinėse bylose, ir konkrečius projektus remiantys veiksmai.

               (7)

               Bendroji programa civilinės teisenos srityje, kuria siekiama geresnio valstybių narių teisinių ir teismų sistemų tarpusavio supratimo, prisidės prie teisminio bendradarbiavimo civilinėse bylose kliūčių sumažinimo, o tai pagerins vidaus rinkos veikimą.

               (8)

               Pagal Hagos programą abipusio pasitikėjimo stiprinimui būtinos aiškios pastangos gerinti teisminių institucijų ir skirtingų teisinių sistemų tarpusavio supratimą. Šiuo atžvilgiu ypatingą dėmesį ir paramą reikėtų skirti nacionalinės valdžios institucijų Europos tinklams.

               (9)

               Šiuo sprendimu turėtų būti numatyta galimybė bendrai finansuoti tam tikrų Europos tinklų veiklą, jeigu išlaidų patiriama siekiant bendro Europos intereso tikslo. Tačiau toks bendras finansavimas neturėtų reikšti, kad būsima programa bus taikoma minėtiems tinklams, ir juo neturėtų būti užkertamas kelias kitiems Europos tinklams jų vykdomai veiklai gauti paramą pagal šį sprendimą.

               (10)

               Visos institucijos, asociacijos ar tinklai, gaunantys dotaciją pagal programą „Civilinė teisena“, pagal Komisijos nustatytinas matomumo gaires turėtų nurodyti iš Bendrijos gautą paramą.

               (11)

               Šiuo sprendimu visam programos laikotarpiui nustatomas finansinis paketas, kuris yra svarbiausias orientacinis dydis biudžeto valdymo institucijai kasmetinės biudžeto sudarymo procedūros metu, kaip apibrėžta 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo (7) 37 punkte.

               (12)

               Kadangi siūlomo sprendimo tikslų valstybės narės negali deramai pasiekti ir kadangi dėl programos masto ir poveikio tų tikslų būtų geriau siekti Bendrijos lygmeniu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šiuo sprendimu neviršijama to, kas būtina nurodytiems tikslams pasiekti.

               (13)

               2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (8) (toliau – Finansinis reglamentas) ir 2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento įgyvendinimo taisykles (9), kuriais saugomi Bendrijos finansiniai interesai, turi būti taikomi atsižvelgiant į paprastumo ir nuoseklumo principus renkantis biudžetines priemones, į atvejų, kai Komisija išlaiko tiesioginę atsakomybę už įgyvendinimą ir valdymą, skaičiaus ribojimą bei į reikalaujamą išteklių sumos ir su jos naudojimu susijusios administracinės naštos proporcingumą.

               (14)

               Taip pat reikėtų imtis tinkamų priemonių užkirsti kelią pažeidimams ir sukčiavimui, žengti reikalingus žingsnius siekiant išieškoti prarastas, neteisėtai išmokėtas ar neteisingai panaudotas lėšas pagal 1995 m. gruodžio 18 d. Tarybos reglamentą (EB, Euratomas) Nr. 2988/95 dėl Europos Bendrijų finansinių interesų apsaugos (10), 1996 m. lapkričio 11 d. Tarybos reglamentą (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (11) ir 1999 m. gegužės 25 d. Europos Parlamento ir Tarybos reglamentą (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų (12).

               (15)

               Finansiniame reglamente reikalaujama, kad būtų priimtas pagrindinis aktas, reglamentuojantis dotacijas veiklai.

               (16)

               Šio sprendimo įgyvendinimui reikalingos priemonės turėtų būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgaliojimais, tvarką (13), atskiriant priemones, kurioms taikoma valdymo procedūra, nuo priemonių, kurioms taikoma patariamoji procedūra, kadangi siekiant didesnio veiksmingumo patariamoji procedūra tam tikrais atvejais labiau tinka.

               (17)

               Pagal Sprendimo 1999/468/EB 7 straipsnio 3 dalį Komisija turėtų informuoti Europos Parlamentą apie komiteto veiklą, susijusią su šios programos įgyvendinimu. Visų pirma Europos Parlamentas turėtų gauti metinės programos projektą, kai jis yra pateiktas valdymo komitetui. Be to, Europos Parlamentas turėtų gauti minėto komiteto posėdžių protokolų santraukas ir balsavimo rezultatus.

               (18)

               Pagal prie Europos Sąjungos sutarties ir Europos bendrijos steigimo sutarties pridėto Protokolo dėl Jungtinės Karalystės ir Airijos pozicijos 3 straipsnį Jungtinė Karalystė ir Airija pranešė apie savo ketinimą dalyvauti priimant ir taikant šį sprendimą.

               (19)

               Pagal prie Europos Sąjungos sutarties ir Europos bendrijos steigimo sutarties pridėto Protokolo dėl Danijos pozicijos 1 ir 2 straipsnius Danija nedalyvauja priimant šį sprendimą, neprivalo jo laikytis ir jis neturi būti jai taikomas.

               (20)

               Europos ekonomikos ir socialinių reikalų komitetas pateikė nuomonę dėl šio sprendimo (14).

               (21)

               Siekiant efektyviai ir laiku įgyvendinti programą, šis sprendimas turėtų būti taikomas nuo 2007 m. sausio 1 d.,

         NUSPRENDĖ:
   1 straipsnis
   Programos nustatymas
   1.   Siekiant prisidėti palaipsniui kuriant laisvės, saugumo ir teisingumo erdvę, šiuo sprendimu nustatoma speciali programa „Civilinė teisena“ (toliau – Programa), kuri yra pagrindinių teisių ir teisingumo bendrosios programos dalis.
   2.   Programa apima 2007 m. sausio 1 d.–2013 m. gruodžio 31 d. laikotarpį.
   3.   Šiame sprendime sąvoka „valstybė narė“ reiškia valstybes nares, išskyrus Daniją.
   2 straipsnis
   Bendrieji tikslai
   1.   Nustatomi šie bendrieji Programos tikslai:

               a)

               skatinti teisminį bendradarbiavimą siekiant prisidėti prie tikros Europos teisingumo erdvės civilinėse bylose, paremtos tarpusavio pripažinimu ir savitarpio pasitikėjimu, sukūrimo;

               b)

               skatinti kliūčių, trukdančių tarpvalstybiniam civiliniam procesui gerai veikti valstybėse narėse, panaikinimą;

               c)

               pagerinti asmenų ir verslo įmonių kasdienį gyvenimą suteikiant jiems galimybę pasinaudoti savo teisėmis visoje Europos Sąjungoje, pirmiausia gerinant teisės kreiptis į teismą užtikrinimą;

               d)

               gerinti teisinių, teisminių ir administracinių institucijų bei teisės specialistų ryšius, keitimąsi informacija bei tinklų kūrimą, be kita ko remiant teisės specialistų mokymą, siekiant geresnio tokių institucijų ir specialistų tarpusavio supratimo.

         2.   Nepažeisdami bendrijos tikslų ir galių, bendrieji Programos tikslai prisideda prie Bendrijos politikos krypčių, ir konkrečiai – teisminės erdvės kūrimo.
   3 straipsnis
   Konkretūs tikslai
   Nustatomi šie konkretūs Programos tikslai:

               a)

               skatinti teisminį bendradarbiavimą civilinėse bylose, kuriuo siekiama:

                           i)

                           užtikrinti teisinį tikrumą ir pagerinti teisės kreiptis į teismą užtikrinimą;

                           ii)

                           skatinti sprendimų civilinėse ir komercinėse bylose tarpusavio pripažinimą;

                           iii)

                           pašalinti dėl civilinės teisės ir civilinio proceso skirtumų susidarančias kliūtis tarptautinio pobūdžio bylų nagrinėjimui bei šiuo tikslu skatinti būtiną teisės aktų suderinamumą;

                           iv)

                           garantuoti tinkamą teisingumo vykdymą vengiant jurisdikcijų kolizijos;

               b)

               pagerinti bendras žinias apie valstybių narių teisines ir teismų sistemas civilinių bylų srityje ir skatinti bei stiprinti tinklų kūrimą, tarpusavio bendradarbiavimą, informacijos, patirties ir geriausios praktikos mainus ir sklaidą;

               c)

               užtikrinti patikimą Bendrijos priemonių teisminio bendradarbiavimo civilinėse ir komercinėse bylose srityje įgyvendinimą, teisingą bei konkretų taikymą ir vertinimą;

               d)

               tobulinti informaciją apie valstybių narių teisines sistemas ir galimybes kreiptis į teismą;

               e)

               skatinti teisės specialistų mokymus Sąjungos ir Bendrijos teisės klausimais;

               f)

               įvertinti bendruosius reikalavimus, būtinus tarpusavio pasitikėjimui didinti, tuo pat metu visapusiškai gerbiant teismų nepriklausomybę;

               g)

               sudaryti sąlygas veikti Tarybos sprendimu 2001/470/EB (15) sukurtam Europos teisminiam tinklui civilinėse ir komercinėse bylose.

         4 straipsnis
   Veiksmai
   Siekiant įgyvendinti 2 ir 3 straipsniuose išdėstytus bendruosius ir konkrečius tikslus, laikantis 9 straipsnio 2 dalyje nurodytose metinėse darbo programose nustatytų reikalavimų, šia Programa bus remiami šių rūšių veiksmai:

               a)

               konkretūs Komisijos inicijuoti veiksmai, pavyzdžiui, studijos ir moksliniai tyrimai, nuomonių apklausos bei tyrimai, rodiklių ir bendrų metodikų kūrimas, duomenų ir statistinės informacijos rinkimas, rengimas ir sklaida, seminarai, konferencijos bei ekspertų susitikimai, viešųjų kampanijų ir renginių organizavimas, tinklaviečių kūrimas ir priežiūra, informacinės medžiagos rengimas ir sklaida, parama nacionalinių ekspertų tinklams ir jų valdymas, analitinė, stebėsenos ir vertinimo veikla; arba

               b)

               konkretūs tarpvalstybiniai Bendrijos intereso projektai, kuriuos parengia valstybės narės valdžios institucija ar kitas organas, tarptautinė organizacija ar nevyriausybinė organizacija ir kuriuose visada dalyvauja mažiausiai dvi valstybės narės arba bent viena valstybė narė ir viena stojančioji šalis arba šalis kandidatė; arba

               c)

               parama nevyriausybinių organizacijų arba kitų subjektų, siekiančių bendro Europos intereso, veiklai pagal bendruosius Programos tikslus, vadovaujantis reikalavimais, nustatytais metinėse darbo programose; arba

               d)

               dotacijos veiklai, siekiant bendrai finansuoti išlaidas, susijusias su Europos teismų tarybų tinklo ir Europos Sąjungos aukščiausiųjų teismų pirmininkų tinklo nuolatinėmis darbo programomis, jei minėtų išlaidų buvo patirta siekiant bendro Europos intereso tikslo skatinant keitimąsi nuomonėmis bei patirtimi tais klausimais, kurie susiję su teismų praktika, organizacine struktūra ir tų tinklų narių veikimu vykdant teismines ir (arba) patariamąsias funkcijas Bendrijos teisės atžvilgiu.

         5 straipsnis
   Dalyvavimas
   1.   Programos veiksmuose gali dalyvauti šios šalys: stojančiosios šalys, šalys kandidatės ir Vakarų Balkanų šalys, dalyvaujančios stabilizacijos ir asociacijos procese, laikydamosi sąlygų, kurios nustatytos su šiomis šalimis sudarytuose ar būsimuose asociacijos susitarimuose ar jų papildomuose protokoluose dėl dalyvavimo Bendrijos programose.
   2.   Prie projektų gali prisijungti praktikuojantys teisininkai iš Danijos, iš šalių kandidačių, nedalyvaujančių šioje Programoje, jei toks jų dalyvavimas prisidėtų prie jų pasirengimo narystei, arba iš kitų trečiųjų šalių, nedalyvaujančių šioje Programoje, jei toks dalyvavimas prisideda prie projektų tikslų.
   6 straipsnis
   Tikslinės grupės
   1.   Programa skirta, inter alia, praktikuojantiems teisininkams, nacionalinėms valdžios institucijoms ir visiems Sąjungos piliečiams.
   2.   Šiame sprendime „praktikuojantys teisininkai“ – teisėjai, prokurorai, advokatai, notarai, akademiniai ir mokslo darbuotojai, ministerijų pareigūnai, teismų pareigūnai, antstoliai, teismo vertėjai ir kiti profesionalai, susiję su teismų sistema civilinės teisės srityje.
   7 straipsnis
   Galimybė naudotis Programa
   Programa gali naudotis valdžios institucijos ir valstybinės ar privačios organizacijos, įskaitant profesines organizacijas, universitetus, mokslinių tyrimų institutus ir teisės bei teisėjų mokymo institutus, skirtus praktikuojantiems teisininkams, tarptautines organizacijas ir valstybių narių nevyriausybines organizacijas.
   8 straipsnis
   Intervencijos rūšys
   1.   Bendrijos finansavimas gali būti tokių teisinių formų:

               a)

               dotacijos;

               b)

               viešųjų pirkimų sutartys.

         2.   Bendrijos dotacijos skiriamos išnagrinėjus pasiūlymus ir suteikiamos skiriant dotacijas veiklai arba dotacijas veiksmams. Didžiausia išlaidų bendro finansavimo norma nustatoma metinėse darbo programose.
   3.   Be to, numatomos išlaidos papildomoms priemonėms, patiriamoms sudarius viešųjų pirkimų sutartis, – šiuo atveju Bendrijos fondai padengia išlaidas prekėms ir paslaugoms įsigyti. Padengiamos, inter alia, informacijos ir ryšių, projektų, politikos krypčių, programų ir teisės aktų rengimo, įgyvendinimo, stebėsenos, tikrinimo ir įvertinimo išlaidos.
   9 straipsnis
   Įgyvendinimo priemonės
   1.   Komisija Bendrijos finansinę paramą teikia laikydamasi Finansinio reglamento.
   2.   Siekdama įgyvendinti Programą, Komisija, laikydamasi 2 straipsnyje nustatytų bendrųjų tikslų ribų, priima metinę darbo programą, kurioje nurodomi konkretūs tikslai, teminiai prioritetai, 8 straipsnio 3 dalyje nurodytos papildomos priemonės ir, prireikus, kitų veiksmų sąrašas.
   3.   Metinė darbo programa tvirtinama laikantis 10 straipsnio 2 dalyje nurodytos procedūros.
   4.   Vykdant su dotacijomis veiksmams susijusias įvertinimo ir skyrimo procedūras, inter alia, atsižvelgiama į tokius kriterijus:

               a)

               siūlomo veiksmo atitikimą metinei darbo programai, 2 ir 3 straipsniuose numatytiems tikslams ir 4 straipsnyje numatytoms veiksmų rūšims;

               b)

               siūlomo veiksmo kokybę – jo projektą, organizavimą, pristatymą ir numatomus rezultatus;

               c)

               prašomą finansavimo Bendrijos lėšomis sumą ir jos pagrįstumą lyginant su numatomais rezultatais;

               d)

               numatomų rezultatų poveikį 2 ir 3 straipsniuose nustatytiems tikslams ir 4 straipsnyje nurodytiems veiksmams.

         5.   Paraiškos dėl 4 straipsnio d punkte nurodytų dotacijų veiklai vertinamos atsižvelgiant į:

               a)

               atitikimą Programos tikslams;

               b)

               planuojamos veiklos kokybę;

               c)

               galimą didėjantį šios veiklos poveikį visuomenei;

               d)

               vykdomos veiklos geografinį poveikį;

               e)

               piliečių dalyvavimą atitinkamų organų struktūrose;

               f)

               siūlomos veiklos kaštų ir ekonominės naudos santykį.

         6.   Komisija išnagrinėja kiekvieną pagal 4 straipsnio b ir c punktus jai pateiktą siūlomą veiksmą. Su šiais veiksmais susiję sprendimai priimami taikant 11 straipsnio 2 dalyje nurodytą procedūrą.
   10 straipsnis
   Valdymo komitetas
   1.   Komisijai padeda valdymo komitetas.
   2.   Kai daroma nuoroda į šią dalį, taikomi Sprendimo 1999/468/EB 4 ir 7 straipsniai, atsižvelgiant į jo 8 straipsnio nuostatas.
   Sprendimo 1999/468/EB 4 straipsnio 3 dalyje nustatytas laikotarpis yra trys mėnesiai.
   11 straipsnis
   Patariamasis komitetas
   1.   Komisijai padeda patariamasis komitetas.
   2.   Kai daroma nuoroda į šią straipsnio dalį, taikomi Sprendimo 1999/468/EB 3 ir 7 straipsniai, atsižvelgiant į jo 8 straipsnio nuostatas.
   12 straipsnis
   Papildomumas
   1.   Siekiama sinergijos ir papildomumo su kitomis Bendrijos priemonėmis, ypač su Pagrindinių teisių ir teisingumo bendrosios programos specialiąja programa „Baudžiamoji teisena“ ir Saugumo ir laisvių apsaugos bei Solidarumo ir migracijos srautų valdymo bendrosiomis programomis. Statistinė informacijos apie civilinę teiseną dalis parengiama bendradarbiaujant su valstybėmis narėmis, prireikus naudojantis Bendrijos statistikos programa.
   2.   Išimties tvarka Programos ištekliais gali būti dalijamasi su kitomis Bendrijos priemonėmis, visų pirma Pagrindinių teisių ir teisingumo bendrosios programos specialiąja programa „Baudžiamoji teisena“, kad būtų įgyvendinti veiksmai, atitinkantys abiejų programų tikslus.
   3.   Pagal šį sprendimą finansuojamai veiklai neteikiama finansinė parama tam pačiam tikslui pagal kitas Sąjungos ar Bendrijos finansines priemones. Naudos pagal šią Programą gavėjai pateikia Komisijai informaciją apie finansavimą, gautą iš Europos Sąjungos bendrojo biudžeto ir kitų šaltinių, taip pat informaciją apie nagrinėjamas paraiškas gauti finansavimą.
   13 straipsnis
   Biudžeto ištekliai
   1.   Šiam sprendimui įgyvendinti 1 straipsnyje nustatytam laikotarpiui skiriamas 109 300 000 EUR finansinis paketas.
   2.   Biudžeto ištekliai, skirti šioje Programoje numatytiems veiksmams, įskaitomi į metinius Europos Sąjungos bendrojo biudžeto asignavimus. Turimus metinius asignavimus tvirtina biudžeto valdymo institucija, neviršydama finansinėje struktūroje nustatytų ribų.
   14 straipsnis
   Stebėsena
   1.   Komisija užtikrina, kad naudos gavėjas pateiktų visų pagal Programą finansuojamų veiksmų technines ir finansines darbo pažangos ataskaitas ir per tris mėnesius nuo veiksmo užbaigimo taip pat pateiktų galutinę ataskaitą. Ataskaitų formą ir turinį nustato Komisija. Komisija su ataskaitomis supažindina valstybes nares.
   2.   Nedarydami įtakos auditui, kurį pagal Sutarties 248 straipsnį atlieka Audito Rūmai kartu su kompetentingomis nacionalinėmis audito įstaigomis ar padaliniais, arba kitiems pagal Sutarties 279 straipsnio 1 dalies pirmos pastraipos b punktą atliekamiems patikrinimams, Komisijos pareigūnai ir kiti darbuotojai gali vykdyti pagal Programą finansuojamų veiksmų patikrinimus vietoje, įskaitant atrankinius patikrinimus.
   3.   Komisija užtikrina, kad šios Programos įgyvendinimo metu sudarytos sutartys ir susitarimai visų pirma numatytų, kad Komisija (arba bet kuris jos įgaliotas atstovas) vykdo priežiūrą ir finansinę kontrolę, prireikus atlikdama patikrinimus vietoje, o Audito Rūmai – auditą.
   4.   Komisija užtikrina, kad finansinės paramos gavėjas penkerius metus nuo bet kokiam veiksmui įgyvendinti skirtos paskutinės išmokos gavimo užtikrintų Komisijai galimybę susipažinti su visais veiksmų išlaidas patvirtinančiais dokumentais.
   5.   Atsižvelgdama į 1 ir 2 dalyse nurodytų ataskaitų ir atrankinių patikrinimų rezultatus, Komisija užtikrina, kad prireikus būtų patikslinta iš pradžių patvirtintos finansinės pagalbos apimtis ar skyrimo sąlygos bei mokėjimų grafikas.
   6.   Komisija užtikrina, kad būtų imtasi visų reikiamų priemonių patikrinti, ar finansuoti veiksmai yra įvykdyti tinkamai ir nepažeidžiant šio sprendimo bei Finansinio reglamento nuostatų.
   15 straipsnis
   Bendrijos finansinių interesų apsauga
   1.   Komisija užtikrina, kad įgyvendinant pagal šį sprendimą finansuojamus veiksmus Bendrijos finansiniai interesai būtų apsaugoti taikant sukčiavimo, korupcijos ir bet kokios kitos neteisėtos veiklos prevencijos priemones, vykdant veiksmingą kontrolę ir susigrąžinant neteisingai išmokėtas sumas, o nustačius pažeidimus – taikant veiksmingas, proporcingas ir atgrasančias sankcijas pagal reglamentus (EB, Euratomas) Nr. 2988/95, (Euratomas, EB) Nr. 2185/96 bei (EB) Nr. 1073/1999.
   2.   Pagal šį sprendimą finansuojant Bendrijos veiksmus, reglamentai (EB, Euratomas) Nr. 2988/95 ir (Euratomas, EB) Nr. 2185/96 taikomi visiems Bendrijos teisės nuostatų pažeidimams, įskaitant šios Programos pagrindu nustatyto sutartinio įsipareigojimo pažeidimus, kilusius dėl ekonominės veiklos vykdytojo veiklos ar neveikimo, kai dėl nepagrįstų išlaidų padaroma ar būtų padaryta žala Europos Sąjungos bendrajam biudžetui ar Europos Bendrijų valdomiems biudžetams.
   3.   Komisija užtikrina, kad veiksmui įgyvendinti suteikta finansinė parama būtų sumažinta, sustabdyta ar susigrąžinta, jei ji nustato pažeidimus, įskaitant šio sprendimo, individualaus sprendimo, sutarties ar susitarimo, pagal kuriuos teikiama atitinkama parama, nuostatų nesilaikymo atvejus, arba jei ji išsiaiškina, kad negavus Komisijos pritarimo buvo padaryti veiksmo pakeitimai, neatitinkantys projekto pobūdžio ar jo įgyvendinimo sąlygų.
   4.   Jeigu nesilaikoma terminų arba jeigu įgyvendinant veiksmą pasiekta pažanga pateisina tik dalį skirtos finansinės pagalbos, naudos gavėjas per nustatytą laikotarpį pateikia Komisijai savo paaiškinimus. Jei naudos gavėjas nepateikia patenkinamo atsakymo, Komisija užtikrina, kad likusios finansinės pagalbos dalies mokėjimą būtų galima nutraukti ir kad būtų galima pareikalauti sugrąžinti jau išmokėtas sumas.
   5.   Komisija užtikrina, kad visos neteisėtai išmokėtos sumos būtų grąžintos Komisijai. Už visas laiku nesugrąžintas sumas skaičiuojami delspinigiai pagal Finansiniame reglamente nustatytas sąlygas.
   16 straipsnis
   Vertinimas
   1.   Programa nuolat stebima, kad būtų sekamas pagal šią Programą vykdomos veiklos įgyvendinimas.
   2.   Komisija užtikrina nuolatinį, nepriklausomą ir išorinį Programos įvertinimą.
   3.   Komisija Europos Parlamentui ir Tarybai pateikia:

               a)

               metinį Programos įgyvendinimo pranešimą;

               b)

               ne vėliau kaip 2011 m. kovo 31 d. – pasiektų rezultatų ir kokybinių bei kiekybinių šios Programos įgyvendinimo aspektų, įskaitant darbo, kurį atliko 4 straipsnio d punkte nurodyti dotacijų veiklai gavėjai, tarpinį įvertinimo pranešimą;

               c)

               ne vėliau kaip 2012 m. rugpjūčio 30 d. – komunikatą dėl šios Programos tęsimo;

               d)

               ne vėliau kaip 2014 m. gruodžio 31 d. – ex post įvertinimo ataskaitą.

         17 straipsnis
   Veiksmų paskelbimas
   Kiekvienais metais Komisija paskelbia pagal Programą finansuojamų veiksmų sąrašą ir trumpą kiekvieno projekto aprašymą.
   18 straipsnis
   Matomumas
   Pagal šį sprendimą suteiktos finansinės paramos matomumui užtikrinti Komisija nustato gaires.
   19 straipsnis
   Įsigaliojimas
   Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2007 m. sausio 1 d.

      Priimta Strasbūre, 2007 m. rugsėjo 25 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         M. LOBO ANTUNES

      (1)  2006 m. gruodžio 14 d. Europos Parlamento pozicija (dar neskelbta Oficialiajame leidinyje), 2007 m. birželio 13 d. Tarybos bendroji pozicija (OL C 171 E, 2007 7 24, p. 1) ir 2007 m. liepos 11 d. Europos Parlamento pozicija (dar neskelbta Oficialiajame leidinyje). 2007 m. rugsėjo 18 d. Tarybos sprendimas.

      (2)  1996 m. spalio 28 d. 96/636/TVR Bendrieji veiksmai, priimti Tarybos remiantis Europos Sąjungos sutarties K.3 straipsniu, dėl teisininkų skatinimo ir mainų programos (Grotius) (OL L 287, 1996 11 8, p. 3). 2001 m. vasario 12 d. Tarybos reglamentas (EB) Nr. 290/2001, išplečiantis teisininkų skatinimo ir mainų programą civilinės teisės srityje (Grotius – civilinė teisė) (OL L 43, 2001 2 14, p. 1).

      (3)  1998 m. birželio 22 d. Europos Parlamento ir Tarybos sprendimas Nr. 1496/98/EB, nustatantis veiksmų programą, kad teisininkai pagilintų Bendrijos teisės žinias (Roberto Šumano projektas) (OL L 196, 1998 7 14, p. 24).

      (4)  OL L 115, 2002 5 1, p. 1.

      (5)  OL C 53, 2005 3 3, p. 1.

      (6)  OL C 198, 2005 8 12, p. 1.

      (7)  OL C 139, 2006 6 14, p. 1.

      (8)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (9)  OL L 357, 2002 12 31, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 478/2007 (OL L 111, 2007 4 28, p. 13).

      (10)  OL L 312, 1995 12 23, p. 1.

      (11)  OL L 292, 1996 11 15, p. 2.

      (12)  OL L 136, 1999 5 31, p. 1.

      (13)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).

      (14)  OL C 69, 2006 3 21, p. 1.

      (15)  OL L 174, 2001 6 27, p. 25.


title: 2014/307/ES: 2014 m. gegužės 13 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

text:
29.5.2014

               LT

               Europos Sąjungos oficialusis leidinys

               L 160/31

         TARYBOS SPRENDIMAS
   2014 m. gegužės 13 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

      (2014/307/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 166 straipsnio 4 dalį, 167 straipsnio 5 dalies pirmą įtrauką, 173 straipsnio 3 dalį ir 218 straipsnio 9 dalį,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimo (toliau – EEE susitarimas) 31 protokole išdėstytos specialios nuostatos ir priemonės dėl bendradarbiavimo konkrečiose srityse, nesusijusiose su keturiomis laisvėmis;

               (2)

               tikslinga išplėsti EEE susitarimo Susitariančiųjų šalių bendradarbiavimą, įtraukiant Europos Parlamento ir Tarybos reglamentą (ES) Nr. 1295/2013 (2);

               (3)

               todėl EEE susitarimo 31 protokolas turėtų būti atitinkamai iš dalies pakeistas, kad bendradarbiavimas būtų išplėstas nuo 2014 m. sausio 1 d.;

               (4)

               todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo grindžiama prie šio sprendimo pridedamu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. gegužės 13 d.

            Tarybos vardu

            Pirmininkas

         E. VENIZELOS

      (1)  OL L 305, 1994 11 30, p. 6.

      (2)  2013 m. gruodžio 11 d. Europos Parlamento ir Tarybos reglamentas (ES) Nr. 1295/2013, kuriuo sukuriama programa „Kūrybiška Europa“ (2014–2020 m.) ir panaikinami sprendimai Nr. 1718/2006/EB, Nr. 1855/2006/EB ir Nr. 1041/2009/EB (OL L 347, 2013 12 20, p. 221).

         PROJEKTAS

      EEE JUNGTINIO KOMITETO SPRENDIMAS Nr. …/2014
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  tikslinga išplėsti EEE susitarimo Susitariančiųjų Šalių bendradarbiavimą, įtraukiant 2013 m. gruodžio 11 d. Europos Parlamento ir Tarybos reglamentą (ES) Nr. 1295/2013, kuriuo sukuriama programa „Kūrybiška Europa“ (2014–2020 m.) ir panaikinami sprendimai Nr. 1718/2006/EB, Nr. 1855/2006/EB ir Nr. 1041/2009/EB (1);

                  (2)

                  todėl EEE susitarimo 31 protokolas turėtų būti iš dalies pakeistas, kad bendradarbiavimas būtų išplėstas nuo 2014 m. sausio 1 d.,

            PRIĖMĖ ŠĮ SPRENDIMĄ:
      1 straipsnis
      EEE susitarimo 31 protokolo 9 straipsnio 4 dalis papildoma taip:

                  „—

                     32013 R 1295: 2013 m. gruodžio 11 d. Europos Parlamento ir Tarybos reglamentas (ES) Nr. 1295/2013, kuriuo sukuriama programa „Kūrybiška Europa“ (2014–2020 m.) ir panaikinami sprendimai Nr. 1718/2006/EB, Nr. 1855/2006/EB ir Nr. 1041/2009/EB (OL L 347, 2013 12 20, p. 221).
                  Lichtenšteinas nedalyvauja šioje programoje ir neprivalo finansiškai prisidėti prie jos įgyvendinimo.“

            2 straipsnis
      Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (2).
      Jis taikomas nuo 2014 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto

               Pirmininkas

               EEE jungtinio komiteto

               sekretoriai

         (1)  OL L 347, 2013 12 20, p. 221.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2016 m. rugpjūčio 19 d. Europos Parlamento, Tarybos ir Komisijos sprendimas (ES, Euratomas) 2016/1432, kuriuo skiriamas Europos politinių partijų ir Europos politinių fondų institucijos direktorius

text:
27.8.2016

               LT

               Europos Sąjungos oficialusis leidinys

               L 232/10

         EUROPOS PARLAMENTO, TARYBOS IR KOMISIJOS SPRENDIMAS (ES, Euratomas) 2016/1432
   2016 m. rugpjūčio 19 d.
   kuriuo skiriamas Europos politinių partijų ir Europos politinių fondų institucijos direktorius
   EUROPOS PARLAMENTAS, EUROPOS SĄJUNGOS TARYBA IR EUROPOS KOMISIJA,
   atsižvelgdami į Sutartį dėl Europos Sąjungos veikimo,
   atsižvelgdami į Europos atominės energijos bendrijos steigimo sutartį,
   atsižvelgdami į 2014 m. spalio 22 d. Europos Parlamento ir Tarybos reglamentą (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo (1), ypač į jo 6 straipsnio 3 dalį,
   atsižvelgdami į kandidatų sąrašą, 2016 m. liepos 14 d. parengtą atrankos komiteto, kurį sudaro Europos Parlamento, Tarybos ir Komisijos Generaliniai sekretoriai, paskelbus atvirą kvietimą teikti kandidatūras, siekiant paskirti Europos politinių partijų ir Europos politinių fondų institucijos direktorių,
   kadangi:

               (1)

               Reglamento (ES, Euratomas) Nr. 1141/2014 6 straipsnio 1 dalimi įsteigiama Europos politinių partijų ir Europos politinių fondų institucija;

               (2)

               Reglamento (ES, Euratomas) Nr. 1141/2014 6 straipsnio 3 dalyje numatyta, kad Europos politinių partijų ir Europos politinių fondų institucijos direktorių penkerių metų laikotarpiui, kuris nepratęsiamas, bendru sutarimu turi skirti Europos Parlamentas, Taryba ir Komisija,

         PRIĖMĖ ŠĮ SPRENDIMĄ:
   1 straipsnis
   1.   Europos politinių partijų ir Europos politinių fondų institucijos direktoriumi laikotarpiui nuo 2016 m. rugsėjo 1 d. iki 2021 m. rugpjūčio 31 d. skiriamas Michael ADAM.
   2.   Direktorius įdarbinamas kaip laikinasis AD 12 lygio 1 pakopos darbuotojas.
   3.   Paskyrimas vykdomas su sąlyga, kad paskirtasis direktorius pasirašo šio sprendimo priede pateiktą deklaraciją dėl nepriklausomumo ir interesų konflikto nebuvimo.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. rugpjūčio 19 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         M. LAJČÁK

            Komisijos vardu

            Pirmasis pirmininko pavaduotojas

         F. TIMMERMANS

      (1)  OL L 317, 2014 11 4, p. 1.

      PRIEDAS
      Aš, toliau pasirašęs, …pareiškiu, kad susipažinau su Europos Parlamento ir Tarybos reglamento (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo 6 straipsnio 3 dalimi ir vykdysiu Institucijos direktoriaus pareigas visiškai nepriklausomai ir visapusiškai laikydamasis to reglamento nuostatų. Veikdamas Institucijos vardu nesieksiu gauti jokios institucijos ar Vyriausybės arba jokios kitos įstaigos, biuro ar agentūros nurodymų ir jų nevykdysiu. Susilaikysiu nuo bet kokių veiksmų, kurie yra nesuderinami su mano pareigų pobūdžiu.
      Pareiškiu, kad, kiek man žinoma, nėra kilusio su manimi susijusio interesų konflikto. Interesų konfliktas kyla, kai Institucijos direktoriaus pareigas nešališkai ir objektyviai vykdyti trukdo priežastys, susijusios su jo šeima, asmeniniu gyvenimu, politinėmis, pilietinėmis, filosofinėmis ar religinėmis pažiūromis, ekonominiu interesu arba kitu su gavėju turimu bendru interesu. Visų pirma, pareiškiu, kad nesu Europos Parlamento narys, neturiu rinkimų mandato ir nesu dabartinis arba buvęs jokios Europos politinės partijos arba Europos politinio fondo darbuotojas.
      Priimta Briuselyje

            [DATA + paskirtojo direktoriaus

            PARAŠAS]


title: 2015 m. vasario 9 d. Tarybos sprendimas (BUSP) 2015/241, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
16.2.2015

               LT

               Europos Sąjungos oficialusis leidinys

               L 40/14

         TARYBOS SPRENDIMAS (BUSP) 2015/241
   2015 m. vasario 9 d.
   kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 3 straipsnio 1 dalį,
   kadangi:

               (1)

               2014 m. kovo 17 d. Taryba priėmė Sprendimą 2014/145/BUSP;

               (2)

               atsižvelgdama į padėties Ukrainoje sunkumą, Taryba mano, kad į Sprendimo 2014/145/BUSP priede pateiktą asmenų, subjektų ir organizacijų, kuriems taikomos ribojamosios priemonės, sąrašą turėtų būti įtraukta papildomų asmenų ir subjektų;

               (3)

               Sprendimo 2014/145/BUSP priedas turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Šio sprendimo priede išvardyti asmenys ir subjektai įtraukiami į Sprendimo 2014/145/BUSP priede pateiktą sąrašą.
   2 straipsnis
   Šis sprendimas įsigalioja 2015 m. vasario 16 d.
   Jis skelbiamas Europos Sąjungos oficialiajame leidinyje.

      Priimta Briuselyje 2015 m. vasario 9 d.

            Tarybos vardu

            Pirmininkė

         F. MOGHERINI

      (1)  OL L 78, 2014 3 17, p. 16.

      PRIEDAS

         1 straipsnyje nurodytų asmenų ir subjektų sąrašas

      I.   Asmenys

                  Vardas, pavardė

                  Identifikuojamoji informacija

                  Motyvų pareiškimas

                  Įtraukimo į sąrašą data

                  133.

                  Pavel DREMOV dar žinomas kaip Batya
                  Павел ДРЁМОВ

                  Gimęs 1976 m., Stakhanov (Stachanovas)

                  „First Cossack Regiment“ (Pirmojo kazokų pulko), ginkluotos separatistų grupuotės, dalyvaujančios rytinėje Ukrainoje vykstančiuose koviniuose veiksmuose, vadas.
                  Eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  134.

                  Alexey MILCHAKOV dar žinomas kaip Fritz, Serbian (Serbas)
                  Алексей МИЛЬЧАКОВ

                  Gimęs 1991 m., St. Petersburg (Sankt Peterburgas)

                  Dalinio „Rusich“, ginkluotos separatistų grupuotės, dalyvaujančios rytinėje Ukrainoje vykstančiuose koviniuose veiksmuose, vadas.
                  Eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  135.

                  Arseny PAVLOV dar žinomas kaip Motorola
                  Арсéний Сергéевич ПÁВЛОВ (dar žinomas kaip Моторóла)

                  Gimęs 1983 2 2, Ukhta (Uchta), Komija

                  „Sparta Battalion“, ginkluotos separatistų grupuotės, dalyvaujančios rytinėje Ukrainoje vykstančiuose koviniuose veiksmuose, vadas.
                  Eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  136.

                  Mikhail TOLSTYKH dar žinomas kaip Givi
                  Михаил Толстых

                  Gimęs 1980 m., Ilovaisk (Ilovaiskas)

                  Bataliono „Somali“, ginkluotos separatistų grupuotės, dalyvaujančios rytinėje Ukrainoje vykstančiuose koviniuose veiksmuose, vadas.
                  Eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  137.

                  Eduard BASURIN

                  Vadinamosios „Donecko Liaudies Respublikos“ Gynybos ministerijos vadinamasis „vado pavaduotojas“.
                  Todėl pradėdamas eiti ir eidamas šias pareigas jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  138.

                  Alexandr SHUBIN
                  Александр Васильевич ШУБИН

                  Neteisėtos vadinamosios „Luhansko Liaudies Respublikos“ vadinamasis „teisingumo ministras“.
                  Todėl pradėdamas eiti ir eidamas šias pareigas jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis šalyje.

                  2015 2 16

                  139.

                  Sergey LITVIN
                  Сергей Анатольевич ЛИТВИН

                  Vadinamosios „Luhansko Liaudies Respublikos“ vadinamasis Ministrų tarybos pirmininko pavaduotojas.
                  Todėl pradėdamas eiti ir eidamas šias pareigas jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  140.

                  Sergey IGNATOV
                  Сергей Юрьевич ИГНАТОВ

                  Vadinamosios „Luhansko Liaudies Respublikos“ Liaudies milicijos vadinamasis vyriausiasis vadas.
                  Todėl pradėdamas eiti ir eidamas šias pareigas jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis šalyje.

                  2015 2 16

                  141.

                  Ekaterina FILIPPOVA
                  Екатерина Владимировна ФИЛИППОВА

                  Gimusi 1988 11 20, Krasnoarmëisk (Krasnoarmeiskas)

                  Vadinamosios „Donecko Liaudies Respublikos“ vadinamoji „teisingumo ministrė“.
                  Todėl pradėdama eiti ir eidama šias pareigas ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  142.

                  Aleksandr TIMOFEEV
                  Александр ТИМОФЕЕВ

                  Gimęs 1974 1 27

                  Vadinamosios „Donecko Liaudies Respublikos“ vadinamasis „biudžeto ministras“.
                  Todėl pradėdamas eiti ir eidamas šias pareigas jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis šalyje.

                  2015 2 16

                  143.

                  Evgeny MANUILOV
                  Евгений Владимирович МАНУЙЛОВ

                  Vadinamosios „Luhansko Liaudies Respublikos“ vadinamasis „biudžeto ministras“.
                  Todėl pradėdamas eiti ir eidamas šias pareigas jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  144.

                  Viktor YATSENKO
                  Виктор ЯЦЕНКО

                  Gimęs 1985 4 22, Kherson (Chersonas)

                  Vadinamosios „Donecko Liaudies Respublikos“ vadinamasis „ryšių ministras“.
                  Todėl pradėdamas eiti ir eidamas šias pareigas jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  145.

                  Olga BESEDINA
                  Ольга Игорева БЕСЕДИНА

                  Vadinamosios „Luhansko Liaudies Respublikos“ vadinamoji „ekonomikos vystymosi ir prekybos ministrė“.
                  Todėl pradėdama eiti ir eidama šias pareigas ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  146.

                  Zaur ISMAILOV
                  Заур Исмаилов

                  Gimęs 1975 m., Krasny Luch, Voroshilovgrad (Vorošilovgradas), Luhanskas

                  Vadinamosios „Luhansko Liaudies Respublikos“ vadinamasis „einantis generalinio prokuroro pareigas“.
                  Todėl pradėdamas eiti ir eidamas šias pareigas jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  147.

                  Anatoly Ivanovich ANTONOV
                  Анатолий Иванович Антонов

                  Gimęs 1955 5 15, Omsk (Omskas)

                  Gynybos ministro pavaduotojas; eidamas šias pareigas yra susijęs su Rusijos pajėgų dislokavimo Ukrainoje rėmimu.
                  Pagal esamą Rusijos gynybos ministerijos struktūrą, eidamas šias pareigas, jis dalyvauja formuojant ir įgyvendinant Rusijos vyriausybės politiką. Šia politika keliama grėsmė Ukrainos teritoriniam vientisumui, suverenitetui ir nepriklausomybei.

                  2015 2 16

                  148.

                  Arkady Viktorovich BAKHIN
                  Аркадий Викторович Бахин

                  Gimęs 1956 5 8, Kaunas, Lietuva

                  Gynybos ministro pirmasis pavaduotojas; eidamas šias pareigas yra susijęs su Rusijos pajėgų dislokavimo Ukrainoje rėmimu.
                  Pagal esamą Rusijos gynybos ministerijos struktūrą, eidamas šias pareigas, jis dalyvauja formuojant ir įgyvendinant Rusijos vyriausybės politiką. Šia politika keliama grėsmė Ukrainos teritoriniam vientisumui, suverenitetui ir nepriklausomybei.

                  2015 2 16

                  149.

                  Andrei Valeryevich KARTAPOLOV
                  Андрей Валерьевич Картaполов

                  Gimęs 1963 11 9, DDR (VDR)

                  Rusijos Federacijos ginkluotųjų pajėgų Pagrindinio operacijų departamento direktorius ir Generalinio štabo vado pavaduotojas. Eidamas abejas šias pareigas jis aktyviai dalyvauja formuojant ir įgyvendinant Rusijos pajėgų karinę kampaniją Ukrainoje.
                  Remiantis nurodyta generalinio štabo veikla, vykdydamas operatyvinę ginkluotųjų pajėgų kontrolę jis aktyviai dalyvauja formuojant ir įgyvendinant Rusijos vyriausybės politiką, kuria keliama grėsmė Ukrainos teritoriniam vientisumui, suverenitetui ir nepriklausomybei.

                  2015 2 16

                  150.

                  Iosif (Joseph) Davydovich KOBZON
                  Иосиф Дaвыдович Кобзон

                  Gimęs 1937 9 11 Tchassov Yar (Časov Jaras), Ukraina

                  Valstybės Dūmos narys.
                  Jis apsilankė vadinamojoje Donecko Liaudies Respublikoje ir vizito metu padarė pareiškimų, kuriais remiami separatistai. Jis taip pat buvo paskirtas vadinamosios „Donecko Liaudies Respublikos“ garbės konsulu Rusijos Federacijoje.
                  2014 m. kovo 20 d. jis balsavo už Federalinio konstitucinio įstatymo „dėl Krymo Respublikos priėmimo į Rusijos Federacijos sudėtį ir naujų federacinių subjektų – Krymo Respublikos ir federacinio statuso miesto Sevastopolio – sukūrimo Rusijos Federacijoje“ projektą.

                  2015 2 16

                  151.

                  Valery Fedorovich RASHKIN
                  Валерий Фёдорович Рашкин

                  Gimęs 1955 3 14, Kaliningrad Oblast, USSR (Kaliningrado sritis), TSRS.

                  Valstybės Dūmos Etninių klausimų komiteto pirmininko pirmasis pavaduotojas.
                  Jis yra pilietinio judėjimo „Krassnaya Moskva – Red Moscow Patriotic Front Aid“, kuris organizavo separatistus remiančias viešas demonstracijas, įkūrėjas ir tokiu būdu remia politiką, kuria kenkiama Ukrainos teritoriniam vientisumui, suverenitetui ir nepriklausomybei.
                  2014 m. kovo 20 d. jis balsavo už Federalinio konstitucinio įstatymo „dėl Krymo Respublikos priėmimo į Rusijos Federacijos sudėtį ir naujų federacinių subjektų – Krymo Respublikos ir federacinio statuso miesto Sevastopolio – sukūrimo Rusijos Federacijoje“ projektą.

                  2015 2 16

            II.   Subjektai

                  Pavadinimas

                  Identifikuojamoji informacija

                  Motyvų pareiškimas

                  Įtraukimo į sąrašą data

                  29.

                  Cossack National Guard
                  Казачья Национальная Гвардия

                  Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                  Jai vadovauja į sąrašą įtrauktas asmuo Nikolay KOZITSYN ir todėl ji yra su juo susijusi.

                  2015 2 16

                  30.

                  Sparta battalion
                  Батальон „Спарта“

                  Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                  Jai vadovauja į sąrašą įtrauktas asmuo Arseny PAVLOV ir todėl ji yra su juo susijusi.

                  2015 2 16

                  31.

                  Somali battalion
                  Батальон „Сомали“

                  Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                  Jai vadovauja į sąrašą įtrauktas asmuo Mikhail TOLSTYKH, dar žinomas kaip Givi, ir todėl ji yra su juo susijusi.

                  2015 2 16

                  32.

                  Zarya battalion
                  Батальон „Заря“

                  Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  33.

                  Prizrak brigade
                  Бригада „Призрак“

                  Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                  Jai vadovauja į sąrašą įtrauktas asmuo Oleksiy MOZGOVY ir todėl ji yra su juo susijusi.

                  2015 2 16

                  34.

                  Oplot battalion
                  Батальон „Оплот“

                  Socialinė žiniasklaida:
                  http://vk.com/oplot_info

                  Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  35.

                  Kalmius battalion
                  Батальон „Кальмиус“

                  Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  36.

                  Death battalion
                  Батальон „Смерть“

                  Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                  2015 2 16

                  37.

                  Public Movement „NOVOROSSIYA“
                  Движение Новороссия

                  Visuomeninis judėjimas „Novorossiya“/„New Russia“ buvo įkurtas Rusijoje 2014 m. lapkričio mėn.; jam vadovauja Rusijos karininkas Igor Strelkov (nustatyta, kad jis yra Rusijos Federacijos Ginkluotųjų Pajėgų Generalinio Štabo Vyriausiosios žvalgybos valdybos (GRU) personalo narys).
                  Remiantis judėjimo nurodytais tikslais, jis siekia teikti visapusišką veiksmingą pagalbą „Novorossiya“, be kita ko, padėdamas rytinėje Ukrainoje kovojančioms ginkluotoms grupuotėms ir taip remdamas politiką, kuria kenkiama Ukrainos teritoriniam vientisumui, suverenitetui ir nepriklausomybei.
                  Susijęs su į sąrašą įtrauktu asmeniu, kenkiančiu Ukrainos teritoriniam vientisumui.

                  2015 2 16


title: 2015 m. balandžio 15 d. Tarybos sprendimas (BUSP) 2015/599, kuriuo skiriamas Europos Sąjungos specialusis įgaliotinis Artimųjų Rytų taikos procese

text:
16.4.2015

               LT

               Europos Sąjungos oficialusis leidinys

               L 99/29

         TARYBOS SPRENDIMAS (BUSP) 2015/599
   2015 m. balandžio 15 d.
   kuriuo skiriamas Europos Sąjungos specialusis įgaliotinis Artimųjų Rytų taikos procese
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               Izraelio ir Palestinos konflikto išsprendimas yra strateginis Sąjungos prioritetas, ir Sąjunga privalo aktyviai veikti, kol šis konfliktas bus išspręstas remiantis dviejų valstybių sambūviu pagrįstu sprendimu;

               (2)

               Europos Sąjungos specialusis įgaliotinis (toliau – ES specialusis įgaliotinis) Artimųjų Rytų taikos procese turėtų būti paskirtas 12 mėnesių laikotarpiui;

               (3)

               ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų sutrukdyti siekti Sutarties 21 straipsnyje nustatytų Sąjungos išorės veiksmų tikslų,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   Europos Sąjungos specialiuoju įgaliotiniu Artimųjų Rytų taikos procese laikotarpiui iki 2016 m. balandžio 30 d. skiriamas Fernando GENTILINI. Taryba, remdamasi Politinio ir saugumo komiteto (toliau – PSK) įvertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.
   2 straipsnis
   Politikos tikslai
   1.   ES specialiojo įgaliotinio įgaliojimai grindžiami Sąjungos politikos tikslais Artimųjų Rytų taikos procese.
   2.   Bendras tikslas – visapusiška taika, kuri turėtų būti pasiekta remiantis dviejų valstybių sambūviu pagrįstu sprendimu su Izraeliu ir demokratine, greta egzistuojančia, gyvybinga, taikia ir suverenia Palestinos valstybe, sugyvenančiais vienas su kitu, turinčiais saugias ir pripažintas sienas, palaikančiais normalius santykius su kaimyninėmis šalimis pagal atitinkamas Jungtinių Tautų (toliau – JT) Saugumo Tarybos rezoliucijas, Madrido principus, įskaitant principą „teritorija už taiką“, veiksmų planu, šalių jau pasiektais susitarimais ir Arabų taikos iniciatyva. Atsižvelgiant į įvairias kryptis Izraelio ir arabų santykiuose, regioninis aspektas yra esminis visapusiškos taikos elementas.
   3.   Politikos prioritetai siekiant šio tikslo yra dviejų valstybių sambūviu pagrįsto sprendimo išsaugojimas ir taikos proceso atnaujinimas bei rėmimas. Siekiant sėkmingo rezultato labai svarbu apibrėžti aiškius derybų pagrindo parametrus; Sąjunga savo poziciją dėl tokių parametrų išdėstė 2009 m. gruodžio mėn., 2010 m. gruodžio mėn. ir 2014 m. liepos mėn. Tarybos išvadose ir ją toliau aktyviai propaguos.
   4.   Sąjunga yra įsipareigojusi dirbti su šalimis ir su tarptautinės bendruomenės partneriais, be kita ko, dalyvaudama Artimųjų Rytų ketverto (toliau – Ketvertas) veikloje ir aktyviai įgyvendindama atitinkamas tarptautines iniciatyvas siekiant suteikti deryboms naują dinamiką.
   3 straipsnis
   Įgaliojimai
   1.   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               teikti aktyvią ir veiksmingą Sąjungos paramą veiksmams ir iniciatyvoms, kuriais siekiama galutinai išspręsti Izraelio ir Palestinos konfliktą remiantis dviejų valstybių sambūviu pagrįstu sprendimu ir laikantis Sąjungos parametrų;

               b)

               sudaryti sąlygas glaudiems ryšiams ir juos palaikyti su visomis taikos proceso šalimis, atitinkamais politiniais veikėjais, kitomis regiono valstybėmis, Ketverto nariais ir kitomis susijusiomis valstybėmis, taip pat su JT ir kitomis susijusiomis tarptautinėmis organizacijomis, kaip antai Arabų Valstybių Lyga, siekiant dirbti su jais stiprinant taikos procesą;

               c)

               atitinkamai dirbti siekiant propaguoti galimą naują derybų sistemą ir prisidėti prie jos nustatymo konsultuojantis su pagrindiniais suinteresuotaisiais subjektais ir Sąjungos valstybėmis narėmis;

               d)

               aktyviai remti šalių taikos derybas ir prie jų prisidėti, be kita ko, pateikiant pasiūlymų Sąjungos vardu tose derybose;

               e)

               užtikrinti nuolatinį Sąjungos dalyvavimą atitinkamuose tarptautiniuose forumuose;

               f)

               prisidėti prie krizių valdymo bei prevencijos, be kita ko, Gazos atžvilgiu;

               g)

               kai prašoma, prisidėti įgyvendinant šalių pasiektus tarptautinius susitarimus ir su jomis imtis diplomatinių priemonių tų susitarimų sąlygų nesilaikymo atveju;

               h)

               prisidėti prie politinių pastangų siekiant esminių pokyčių, kad būtų rastas tvarus sprendimas dėl Gazos Ruožo, kuris yra neatskiriama būsimos Palestinos valstybės dalis ir kurio klausimas turėtų būtų nagrinėjamas derybose;

               i)

               atkreipti ypatingą dėmesį į veiksnius, turinčius įtakos taikos proceso regioniniam aspektui, į veiksmus su arabų partneriais ir į Arabų taikos iniciatyvos įgyvendinimą;

               j)

               konstruktyviai bendradarbiauti su susitarimus, sudarytus vedant taikos procesą, pasirašiusiomis šalimis, siekiant skatinti laikytis pagrindinių demokratijos normų, įskaitant pagarbą tarptautinei humanitarinei teisei, žmogaus teisėms ir teisinei valstybei;

               k)

               teikti pasiūlymus dėl Sąjungos intervencinių veiksmų taikos procese ir dėl geriausio Sąjungos iniciatyvų bei su vykstančiu taikos procesu susijusių Sąjungos pastangų, pavyzdžiui, Sąjungos indėlio į Palestinos reformas, įgyvendinimo būdo, įskaitant atitinkamų Sąjungos vystymo projektų politinius aspektus;

               l)

               įpareigoti šalis susilaikyti nuo vienašalių veiksmų, kurie kelia grėsmę dviejų valstybių sambūviu pagrįsto sprendimo įgyvendinamumui;

               m)

               kaip Ketverto pasiuntiniui – teikti informaciją apie derybų pažangą bei eigą ir prisidėti rengiant Ketverto pasiuntinių susitikimus remiantis Sąjungos pozicijomis ir koordinuojant veiksmus su kitais Ketverto nariais;

               n)

               prisidėti įgyvendinant Sąjungos žmogaus teisių politiką bendradarbiaujant su ES specialiuoju įgaliotiniu žmogaus teisių klausimais, įskaitant Sąjungos žmogaus teisių gaires – visų pirma Sąjungos gaires dėl vaikų ir ginkluotų konfliktų bei dėl smurto prieš moteris ir mergaites ir kovos su visų formų moterų ir mergaičių diskriminacija – ir Sąjungos politiką, susijusią su JT Saugumo Tarybos rezoliucija 1325 (2000) dėl moterų, taikos ir saugumo, be kita ko, stebint pokyčius šioje srityje, pranešant apie juos ir rengiant rekomendacijas šioje srityje;

               o)

               padėti viešąją nuomonę formuojantiems įtakingiems asmenims regione geriau suprasti Sąjungos vaidmenį.

         2.   ES specialusis įgaliotinis remia vyriausiojo įgaliotinio darbą, kartu stebi visą su Artimųjų Rytų taikos procesu susijusią Sąjungos veiklą šiame regione.
   4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   PSK palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia pasitelkęs šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio galioms.
   3.   ES specialusis įgaliotinis savo veiksmus glaudžiai koordinuoja su Europos išorės veiksmų tarnyba (EIVT) ir atitinkamais jos padaliniais.
   4.   ES specialusis įgaliotinis savo veiksmus glaudžiai koordinuoja su Sąjungos atstovybe Jeruzalėje, Sąjungos delegacija Tel Avive, taip pat su kitomis atitinkamomis Sąjungos delegacijomis regione.
   5.   ES specialiojo įgaliotinio pagrindinė įsikūrimo vieta yra regione, kartu užtikrinant reguliarų buvimą EIVT būstinėje.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiui iki 2016 m. balandžio 30 d. susijusioms išlaidoms padengti skiriama orientacinė finansavimo suma yra 1 980 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai ta valstybė narė, Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti valstybės narės pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir jo personalo privilegijos ir imunitetai
   Su priimančiosiomis šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir EIVT šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2013/488/ES (1).
   9 straipsnis
   Galimybė susipažinti su informacija ir logistinė parama
   1.   Valstybės narės, EIVT, Komisija ir Tarybos Generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos regione ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso tiesiogiai ES specialiajam įgaliotiniui pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, grindžiamą EIVT pateiktomis gairėmis, kuriame numatomos misijai skirtos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą bei saugumo incidentų valdymą, ir numatomas nenumatytų atvejų planas ir misijos evakuacijos planas;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų ES specialiojo įgaliotinio darbuotojų grupės narių, kurie turi būti dislokuoti už Sąjungos ribų, įskaitant vietoje pagal sutartį įdarbintus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir vyriausiajam įgaliotiniui, Tarybai bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios pažangos ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir EIVT reguliariai teikia ataskaitas žodžiu ir raštu. Be to, kad laikosi Sąjungos specialiųjų įgaliotinių skyrimo, įgaliojimų ir finansavimo gairėse nustatytų reikalavimų dėl ataskaitų teikimo ir tikslų nustatymo, ES specialusis įgaliotinis teiks reguliarias ataskaitas PSK. ES specialusis įgaliotinis prireikus taip pat teikia ataskaitas Tarybos darbo grupėms. Reguliariai teikiamos ataskaitos platinamos per sistemą COREU. ES specialusis įgaliotinis gali teikti ataskaitas Užsienio reikalų tarybai. Vadovaujantis Sutarties 36 straipsniu ES specialusis įgaliotinis gali dalyvauti informuojant Europos Parlamentą.
   12 straipsnis
   Koordinavimas
   1.   ES specialusis įgaliotinis prisideda prie Sąjungos veiksmų vieningumo, suderinamumo ir efektyvumo ir padeda užtikrinti, kad visos Sąjungos priemonės ir valstybių narių veiksmai būtų naudojami suderintai siekiant Sąjungos politikos tikslų. ES specialiojo įgaliotinio veiksmai derinami su Komisijos veiksmais. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Vietos lygiu glaudus ryšys palaikomas su Sąjungos delegacijų vadovais, BUSP misijų vadovais ir valstybių narių atstovybių vadovais. Jie deda visas įmanomas pastangas, kad padėtų ES specialiajam įgaliotiniui vykdyti įgaliojimus. ES specialusis įgaliotinis, savo veiksmus glaudžiai koordinuodamas su Sąjungos delegacijos Tel Avive vadovu ir Sąjungos atstovybe Jeruzalėje, vietoje teikia politines rekomendacijas Europos Sąjungos policijos misijos Palestinos teritorijose (EUPOL COPPS) ir Europos Sąjungos pasienio pagalbos misijos Rafos perėjimo punktui (ES BAM Rafah) vadovams. ES specialusis įgaliotinis taip pat palaiko ryšius su kitais tarptautiniais bei regioniniais veikėjais vietoje.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. ES specialusis įgaliotinis ne vėliau kaip 2015 m. rugsėjo mėn. pabaigoje pateikia vyriausiajam įgaliotiniui, Tarybai ir Komisijai pažangos ataskaitą, o ne vėliau kaip 2016 m. sausio mėn. pabaigoje – išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2015 m. balandžio 15 d.

            Tarybos vardu

            Pirmininkas

         E. RINKĒVIČS

      (1)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


12.2.2016

               LT

               Europos Sąjungos oficialusis leidinys

               C 55/79

         P7_TA(2013)0216
   Neprieštaravimas įgyvendinimo priemonei: tam tikrų šalutinių gyvūninių produktų gabenimas tranzitu iš Bosnijos ir Hercegovinos
   Europos Parlamento sprendimas neprieštarauti Komisijos reglamento, kuriuo iš dalies keičiamas Reglamentas (ES) Nr. 142/2011 dėl tam tikrų šalutinių gyvūninių produktų gabenimo tranzitu iš Bosnijos ir Hercegovinos, projektui (D025828/03 – 2013/2598(RPS))
   (2016/C 055/10)

      Europos Parlamentas,

               —

               atsižvelgdamas į Komisijos reglamento projektą (D025828/03),

               —

               atsižvelgdamas į 2009 m. spalio 21 d. Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės (1), ir ypač į jo 41 straipsnio 3 dalį bei 42 straipsnio 2 dalį,

               —

               atsižvelgdamas į Reglamento (EB) Nr. 1069/2009 52 straipsnyje nurodyto komiteto 2013 m. kovo 5 d. pateiktą nuomonę,

               —

               atsižvelgdamas į Komisijos 2013 m. gegužės 16 d. laišką, kuriuo ji prašo pareikšti, jog Parlamentas neprieštaraus reglamento projektui,

               —

               atsižvelgdamas į 2013 m. gegužės 21 d. Aplinkos, visuomenės sveikatos ir maisto saugos komiteto laišką Komitetų pirmininkų sueigos pirmininkui,

               —

               atsižvelgdamas į 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką, 5a straipsnį (2),

               —

               atsižvelgdamas į Darbo tvarkos taisyklių 88 straipsnio 4 dalies d punktą ir į 87a straipsnio 6 dalį,

               —

               atsižvelgdamas į tai, kad nebuvo pareikšta jokių prieštaravimų per Darbo tvarkos taisyklių 87a straipsnio 6 dalies trečioje ir ketvirtoje įtraukose nustatytą laikotarpį, kuris baigėsi 2013 m. gegužės 22 d.,

               1.

               pareiškia, jog neprieštarauja Komisijos reglamento projektui;

               2.

               paveda Pirmininkui perduoti šį sprendimą Komisijai ir susipažinti – Tarybai.

      (1)  OL L 300, 2009 11 14, p. 1.

      (2)  OL L 184, 1999 7 17, p. 23.


title: 2003 m. gruodžio 8 d. Tarybos sprendimas 2003/856/BUSP dėl bendrųjų veiksmų 2002/210/BUSP dėl Europos Sąjungos policijos misijos įgyvendinimo

text:
Svarbus teisinis pranešimas

|

32003D0856

Oficialusis leidinys L 323 , 10/12/2003 p. 0013 - 0013

		Tarybos sprendimas 2003/856/BUSP2003 m. gruodžio 8 d.dėl bendrųjų veiksmų 2002/210/BUSP dėl Europos Sąjungos policijos misijos įgyvendinimoEUROPOS SĄJUNGOS TARYBA,atsižvelgdama į 2002 m. kovo 11 d. Tarybos bendruosius veiksmus 2002/210/BUSP dėl Europos Sąjungos policijos misijos (ESPM) [1], ypač į jų 9 straipsnio 1 dalies b punkto paskutinę pastraipą kartu su Europos Sąjungos sutarties 23 straipsnio 2 dalies antra įtrauka,kadangi:Taryba turi nutarti dėl galutinio 2004 m. biudžeto,NUSPRENDĖ:1 straipsnis1. Iš Europos Sąjungos bendrojo biudžeto bendrai paskiriama 17,5 milijonų eurų suma, padengianti 2004 m. ESPM einamuosius veiklos kaštus,2. Pirmoje dalyje nurodytam iš Europos Sąjungos bendrojo biudžeto finansuojamų išlaidų tvarkymui taikomos biudžeto klausimus reglamentuojančios Bendrijos procedūros ir taisyklės su išimtimi, kad bet koks išankstinis finansavimas nelieka Bendrijos nuosavybe.2 straipsnisŠis sprendimas įsigalioja jo priėmimo dieną.3 straipsnisŠis sprendimas skelbiamas Europos Sąjungos oficialiajame leidinyje.Priimta Briuselyje, 2003 m. gruodžio 8 d.Tarybos varduPirmininkasF. Frattini[1] OL L 70, 2002 3 13, p. 1.--------------------------------------------------


title: 2014/569/ES: 2014 m. balandžio 3 d. Europos Parlamento sprendimas dėl Europos aviacijos saugos agentūros 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/182

         EUROPOS PARLAMENTO SPRENDIMAS
   2014 m. balandžio 3 d.
   dėl Europos aviacijos saugos agentūros 2012 finansinių metų biudžeto įvykdymo patvirtinimo
   (2014/569/ES)
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aviacijos saugos agentūros 2012 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 216/2008, įsteigiantį Europos aviacijos saugos agentūrą (4), ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0221/2014),

               1.

               patvirtina Europos aviacijos saugos agentūros direktoriui, kad Agentūros 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aviacijos saugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 66.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 79, 2008 3 19, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2012/501/ES: 2012 m. rugsėjo 7 d. Komisijos sprendimas, kuriuo iš dalies keičiamas Sprendimas 2008/899/EB, kuriuo priimami pasiūlyti įsipareigojimai, susiję su antidempingo tyrimu dėl tam tikros importuojamos Kinijos Liaudies Respublikos kilmės citrinų rūgšties

text:
8.9.2012

               LT

               Europos Sąjungos oficialusis leidinys

               L 244/27

         KOMISIJOS SPRENDIMAS
   2012 m. rugsėjo 7 d.
   kuriuo iš dalies keičiamas Sprendimas 2008/899/EB, kuriuo priimami pasiūlyti įsipareigojimai, susiję su antidempingo tyrimu dėl tam tikros importuojamos Kinijos Liaudies Respublikos kilmės citrinų rūgšties
   (2012/501/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos Bendrijos narėmis nesančių valstybių (1) (toliau – pagrindinis reglamentas), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   GALIOJANČIOS PRIEMONĖS

               (1)

               Reglamentu (EB) Nr. 1193/2008 (2) Taryba nustatė galutinį antidempingo muitą į Sąjungą importuojamai Kinijos Liaudies Respublikos kilmės citrinų rūgščiai (toliau – nagrinėjamasis produktas).

               (2)

               Sprendimu 2008/899/EB (3) (toliau – Sprendimas) Komisija priėmė, inter alia, bendrovės Laiwu Taihe Biochemistry Co. Ltd. (toliau – Laiwu Taihe) ir Kinijos metalų, mineralų ir cheminių medžiagų importuotojų ir eksportuotojų prekybos rūmų (toliau – CCCMC) pasiūlytą įsipareigojimą dėl kainos (toliau – įsipareigojimas).

               (3)

                  Laiwu Taihe, vienintelės bendrovės, kuriai taikomas rinkos ekonomikos režimas (toliau – RER), priimtame įsipareigojime nustatyta minimali produkto, dėl kurio prisiimtas įsipareigojimas, importo kaina (toliau – MIK), remiantis tyrimo metu nustatyta normaliąja verte. Įsipareigojime taip pat numatyta indeksuoti MIK pagal viešą tarptautinį grūdų, kurie yra pagrindinė eksportuojančio gamintojo naudojama žaliava, kotiravimą.

               (4)

               Bendrovė taip pat įsipareigojo pranešti apie visą pardavimą ne ES tiems pirkėjams, kurių organizacija ar struktūra yra už Sąjungos ribų, ir laikytis tam tikro tokiam pardavimui taikomo kainos režimo, jeigu Laiwu Taihe parduotų produktą tokiems pirkėjams Sąjungoje.

               (5)

               Be to, Laiwu Taihe taip pat sutiko reguliariai teikti Komisijai išsamią informaciją apie savo eksportą į Sąjungą, kad Komisija galėtų veiksmingai stebėti, kaip laikomasi įsipareigojimo.

               (6)

               Priimdama įsipareigojimą Komisija kryžminio kompensavimo riziką įvertino kaip nedidelę.

         B.   PASIKEITUSIOS APLINKYBĖS

               (7)

               2011 m. rudenį Laiwu Taihe pranešė Komisijai apie savo ketinimą pradėti gaminti papildomų rūšių nagrinėjamąjį produktą, dėl kurių neprisiimtas įsipareigojimas, ir parduoti jį Sąjungos rinkoje taikant antidempingo muitą.

               (8)

               Komisija išnagrinėjo šio naujo prekybos modelio poveikį ir nusprendė, kad egzistuoja didelė kryžminio kompensavimo rizika, jei produktas, dėl kurio prisiimtas įsipareigojimas, ir papildomų rūšių nagrinėjamasis produktas, dėl kurio neprisiimtas įsipareigojimas, bus parduodami tiems patiems pirkėjams.

               (9)

               Be to, Komisija taip pat sužinojo, kad tose pačiose bendrovės Laiwu Taihe patalpose įsikūrusi kita prekybos bendrovė, kuriai nenustatyta pranešimo prievolė, ir palaikė tai papildomu sunkumu siekiant veiksmingai stebėti, kaip laikomasi įsipareigojimo. Komisija atitinkamai informavo Laiwu Taihe ir pranešė, kad būtų linkusi svarstyti įsipareigojimo atšaukimą.

               (10)

               Atsakydama Laiwu Taihe pasiūlė parduoti minėtą papildomų rūšių nagrinėjamąjį produktą už nustatytą tos rūšies produkto, dėl kurio prisiimtas įsipareigojimas, MIK. Bendrovė taip pat pasiūlė parduoti tų rūšių produktą tiesiogiai į Sąjungą ir įsipareigoti pranešti ir apie tokį pardavimą.

               (11)

               Komisija mano, kad šie įsipareigojimai negali pakeisti jos pirminio vertinimo dėl įvairių priežasčių. Visų pirma, siekiant nustatyti kainų tvarką papildomų rūšių nagrinėjamajam produktui, kurio bendrovė negamino pradiniu tyrimo laikotarpiu, reikėtų peržiūrėti produkto, dėl kurio prisiimtas įsipareigojimas, apibrėžtąją sritį; šiuo tikslu reikėtų atlikti tarpinę peržiūrą ir iš naujo nustatyti MIK. Priešingu atveju išliktų didelė kryžminio kompensavimo rizika, susijusi su tos rūšies produktu, dėl kurio prisiimtas įsipareigojimas, ir kitų rūšių nagrinėjamuoju produktu, kai jie parduodami tiems patiems pirkėjams. Antra, dėl pardavimo kitoms prekybos bendrovėms ir didesnio kiekio informacijos, kuri turės būti teikiama išplėtus pranešimo prievolę, susijusią su papildomų rūšių nagrinėjamojo produkto pardavimu, įsipareigojimo vykdymo stebėsena taps daug sudėtingesnė.

               (12)

               Remdamasi išdėstytais teiginiais Komisija konstatavo, kad pasikeitus produkto rūšims Laiwu Taihe įsipareigojimas tampa neįgyvendinamas ir turėtų būti atšauktas.

               (13)

                  Laiwu Taihe buvo pranešta apie Komisijos išvadas ir suteikta galimybė pareikšti pastabų.

               (14)

               Bendrovei Laiwu Taihe suteikta galimybė būti išklausytai, taip pat gauti rašytiniai pareiškimai, kuriuose Laiwu Taihe vėl pakartojo savo įsipareigojimus, visų pirma, visus papildomų rūšių produktus parduoti laikantis MIK, nustatytos tos rūšies produktui, dėl kurio prisiimtas įsipareigojimas; parduoti tik tiesiogiai ES pirkėjams, nesinaudojant tarpinių vidaus prekybos bendrovių Kinijos Liaudies Respublikoje paslaugomis; ir pateikti visus pardavimo eksportui dokumentus, susijusius su dviejų papildomų rūšių produktais. Be to, ji tvirtino, kad prisiėmus įsipareigojimą parduoti naujų rūšių produktus už minimalią importo arba didesnę nei tos rūšies produkto, dėl kurio prisiimtas įsipareigojimas, kainą, nereikės peržiūrėti produkto, dėl kurio prisiimtas įsipareigojimas, apibrėžtosios srities tuo tikslu atliekant būtiną tarpinę peržiūrą. Be to, Laiwu Taihe pasiūlė Komisijos tarnyboms atlikti tikrinamąjį vizitą jos patalpose ir, inter alia, patikrinti duomenis apie bendrovės gamybos sąnaudas.

               (15)

               Komisija mano, kad pareiškimuose neatskleisti nauji jos vertinimui svarbūs faktai. Ji visų pirma konstatavo, kad nustačius kainą produktams, dėl kurių neatliktas pradinis tyrimas, nes jie nebuvo gaminami, kryžminio kompensavimo rizika nedingsta, kadangi tokia kaina nebuvo nustatyta anksčiau ir net nebuvo patikrinta. Kalbant apie siūlymą patikrinti, inter alia, Laiwu Taihe gamybos sąnaudų struktūrą, nuspręsta, kad prireikus tai bus atlikta galimos tarpinės peržiūros metu.

         C.   SPRENDIMO 2008/899/EB PAKEITIMAS

               (16)

               Pagal pagrindinio reglamento 8 straipsnio 9 dalį ir atitinkamas įsipareigojimo sąlygas, kuriomis Komisijai suteikiami įgaliojimai vienašališkai atšaukti įsipareigojimą, Komisija nusprendė, kad bendrovės Laiwu Taihe ir CCCMC pasiūlytas ir priimtas įsipareigojimas turėtų būti atšauktas, dėl to turėtų būti atitinkamai iš dalies pakeistas Sprendimas 2008/899/EB. Todėl Laiwu Taihe gaminamam importuojamam nagrinėjamajam produktui (papildomas TARIC kodas A880) turėtų būti taikomas Reglamento (EB) Nr. 1193/2008 1 straipsnyje nustatytas galutinis antidempingo muitas,

         PRIĖMĖ ŠĮ SPRENDIMĄ:
   1 straipsnis
   Priimtas Laiwu Taihe Biochemistry Co. Ltd. ir Kinijos metalų, mineralų ir cheminių medžiagų importuotojų ir eksportuotojų prekybos rūmų įsipareigojimas (papildomas TARIC kodas A880) atšaukiamas.
   2 straipsnis
   Sprendimo 2008/899/EB 1 straipsnyje pateikta lentelė pakeičiama šia lentele:

                  „Šalis

                  Bendrovės

                  Papildomas TARIC kodas

                  Kinijos Liaudies Respublika

                     COFCO Biochemical (Anhui) Co., Ltd – No 73 Daquing Road, Bengbu City 233010, Anhui Province

                  A874

                  Produktą gamina RZBC Co., Ltd – No 9 Xinghai West Road, Rizhao, Shandong Province ir parduoda jos susijusi pardavimo bendrovė RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22nd Floor, Building A), Shandong Provice

                  A926

                  Produktą gamina RZBC (Juxian) Co., Ltd – West Wing, Chengyang North Road, Ju County, Rizhao, Shandong Province ir parduoda jos susijusi pardavimo bendrovė RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22nd Floor, Building A), Shandong Provice

                  A927

                     TTCA Co., Ltd. – West, Wenhe Bridge North, Anqui City, Shandong Province

                  A878

                     Yixing Union Biochemincal Co., Ltd. – Economic Development Zone Yixing City 214203, Jiangsu Province

                  A879

                     Weifang Ensign Industry Co. Ltd., Changsheng Street No 1567, Changle, Weifang, Shandong Province

                  A882“

   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2012 m. rugsėjo 7 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  OL L 323, 2008 12 3, p. 1.

      (3)  OL L 323, 2008 12 3, p. 62.


title: 2011/788/ES: 2011 m. lapkričio 3 d. Europos centrinio banko sprendimas, kuriuo iš dalies keičiamas Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (ECB/2011/18)

text:
2.12.2011

               LT

               Europos Sąjungos oficialusis leidinys

               L 319/116

         EUROPOS CENTRINIO BANKO SPRENDIMAS
   2011 m. lapkričio 3 d.
   kuriuo iš dalies keičiamas Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo
   (ECB/2011/18)
   (2011/788/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 32 straipsnį,
   kadangi:

               (1)

               2010 m. lapkričio 25 d. Sprendime ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (1) nustatytas iš pinigų politikos operacijų kylančių pinigų politikos pajamų sutelkimo ir paskirstymo mechanizmas;

               (2)

               2011 m. lapkričio 3 d. Sprendimas ECB/2011/17 dėl antrosios padengtų obligacijų pirkimo programos įgyvendinimo (2) nustato antrąją padengtų obligacijų pirkimo programą pinigų politikos tikslais;

               (3)

               Valdančioji taryba mano, kad, kaip ir pirkimų pagal 2009 m. liepos 2 d. Sprendimą ECB/2009/16 dėl padengtų obligacijų pirkimo programos įgyvendinimo (3) atveju, pagal Sprendimą ECB/2011/17 nupirktos padengtos obligacijos turėtų būti laikomos generuojančiomis pajamas orientacine palūkanų norma, kaip nustatyta Sprendime ECB/2010/23;

               (4)

               reikėtų atitinkamai iš dalies pakeisti Sprendimą ECB/2010/23,

         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendimo ECB/2010/23 3 straipsnio 1 dalis pakeičiama taip:

      „1.   Kiekvieno NCB pinigų politikos pajamų suma nustatoma įvertinant faktines pajamas, kurios gaunamos iš jo apskaitoje parodomo atskirto turto. Kaip išimtys, laikoma, kad auksas pajamų negeneruoja, o pagal 2009 m. liepos 2 d. Sprendimą ECB/2009/16 dėl padengtų obligacijų pirkimo programos įgyvendinimo (4) ir pagal 2011 m. lapkričio 3 d. Sprendimą ECB/2011/17 dėl antrosios padengtų obligacijų pirkimo programos įgyvendinimo (5) pinigų politikos tikslais laikomi vertybiniai popieriai generuoja pajamas orientacine palūkanų norma.

   2 straipsnis
   Baigiamoji nuostata
   Šis sprendimas įsigalioja 2011 m. gruodžio 31 d.

      Priimta Frankfurte prie Maino 2011 m. lapkričio 3 d.

            ECB Pirmininkas

         Mario DRAGHI

      (1)  OL L 35, 2011 2 9, p. 17.

      (2)  OL L 297, 2011 11 16, p. 70.

      (3)  OL L 175, 2009 7 4, p. 18.

      (4)  OL L 175, 2009 7 4, p. 18.

      (5)  OL L 297, 2011 11 16, p. 70.“